ભચાઉના ચોપડવા નજીક વિદેશી દારૂ ભરેલું રાજસ્થાન પાસીંગનું ટ્રેલર અકસ્માતે પલટી ગયું હતું. ભચાઉથી ચોપડવા જતાં હાઈવે પર ઓવરબ્રીજ પાસે મીઠાની કંપની નજીક આ ટ્રેલર કન્ટેઈનર અકસ્માતે પલટી જતાં દારૂની પેટીઓની રોડ પર રેલમ- છેલમ થઇ ગઇ હતી. જેના પગલે અનેક વાહનચાલકો અને આસપાસનાં લોકો દારૂની બાટલીઓની લૂંટફાટ મચાવી છુમંતર થઈ ગયાં છે. ઘટના અંગે જાણ થતાં ભચાઉના મહિલા પીએસઆઈ આર.જે.સિસોદીયા અને એલસીબી સહિતનો સ્ટાફ ઘટનાસ્થળે પહોંચ્યો હતો ત્યારે મોટાભાગનો દારૂનો જથ્થો પ્યાસીઓ લઇને પલાયન થઇ ગયા હતા.